Поштовани,

Имамо част да Вас у име „Савеза студената Правног факултета у Нишу“ и Ротаракт клуба Ниш-Центар позовемо да узмете учешће у хуманитарној вечери коју организујемо у оквиру хуманитарне акције „Заједно за космет“ коју реалзују студенти из свих универзитетских центара Србије.

Хуманитарна акција „Заједно за Космет“ за циљ има сакупљање средстава за прављење новогодишњих пакетића за децу из енклава на Косову и Метохији. Идеја је да се за свако дете на Косову направи пакетић и да се за Православну Нову годину уруче од стране студената у њиховим школама. Поред овог, хуманитарна акција има и други аспект а то је прикупљање средстава за употпуњавање донације у виду педесет лаптоп рачунара институцијама од значаја за младе у Нишу.

Како би потребна средства прикупили организујемо у оквиру Хуманитарне ноћи, позоришни комад „Зана Замфировић“ позиршта младих Трећа половина као и аукцију дресова и спортских реквизита са потписима наших цењених спортиста, од којих би издвојили дресове са потписима: Николе Пековића, Луке Миливојевића, Милице и Ане Дабовић, Тијане Бошковић и многих других спортиста.

Хуманитарна ноћ одржаће се у понедељак 23.децембра 2019. године са почетком у 19 часова у Дому војске у Нишу.

Студенти су се покренули, покрени се и ти!

За Савез студената

Правног факултета у Нишу

Немања Петковић, председник